Diari Oficial de la Generalitat Valenciana


Sumari del DOGV 6349, del 07-09-2010 (2010/9029)

Notificació de la sentència dictada en el judici verbal de desnonament per falta de pagament número 686/2007.
-------------------------------------------------------------------------------------------------------------

### Dades del document

Número de DOGV
:   6349

Data del DOGV
:   07-09-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/9029


Organisme emissor
:   Jutjat de Primera Instància Número 4 de Castelló de la Plana

Tipus de document
:   Edicte

Notificació de la sentència dictada en el judici verbal de desnonament per falta de pagament número 686/2007. [2010/9029]  
Judici verbal (desnonament per falta de pagament) 000686/2007-G   
Demandant: María Luisa Tasías Cabedo.  
Procurador: María Pilar Sanz Yuste.  
Demandat: Milton Fernando Misnaza Novoa.  
Alexandre Ros Ros, secretari d'aquesta ciutat i partit, faig saber:  
Que en el judici a què s'ha fet referència més amunt s'ha dictat la sentència de data 13 de novembre de 2008, que té l'encapçalament i la dispositiva que literalment són com segueix:  
«Castelló de la Plana, 13 de novembre de 2007   
Víctor Calatayud Chollet, jutge del Jutjat de Primera Instància número 4 de Castelló de la Plana, he vist aquestes actuacions de judici verbal per desnonament i reclamació de rendes, promogut per María Luisa Tasías Cabedo contra Milton Fernando Misnaza Novoa, dicte sentència sobre la base dels següents:   
/.../   
Dispositiva  
Estime de forma íntegra la demanda interposada per la procuradora dels tribunals María Pilar Sanz Yuste, en nom i representació de María Luisa Tasías Cabedo, contra Milton Fernando Misnaza Novoa:   
1. Declare resolt, per falta de pagament de les rendes i quantitats assimilades, el contracte d'arrendament que lligava les parts i que tenia per objecte el local comercial siti a Castelló de la Plana, carrer dels Dolors, número 19, baixos.   
2. Condemne Milton Fernando Misnaza Novoa a sotmetre's a aquesta resolució i a deixar lliure, vacu i a disposició de la part actora l'immoble esmentat. S'assenyala a aquest efecte el dia 17 de desembre de 2007, a les 09.30 hores, perquè es procedisca al llançament.   
3. Condemne la part demandada a pagar a l'actora la quantitat de mil cent seixanta euros, en concepte de rendes impagades fins a la data de presentació de la demanda, més dos mil nou-cents euros, en concepte de rendes vençudes des de la interposició de la demanda fins a la data d'aquesta resolució, i les rendes que vencen fins al llançament i els interessos vençuts i que vencen en els termes establits en el fonament de dret cinqué d'aquesta resolució.   
4. Condemne el demandat al pagament de les costes processals causades.   
Notifiqueu aquesta resolució a les parts interessades i feu-los saber que no és ferma i que s'hi pot interposar un recurs d'apel·lació davant de l'Audiència Provincial de Castelló, que s'ha de preparar davant d'aquest Jutjat, dins dels cinc dies següents a la notificació.  
Expediu un certificat d'aquesta resolució i uniu-lo a les actuacions, i incloeu l'original en el llibre de sentències.  
Aquesta és la meua sentència, que pronuncie, mane i firme».   
La sentència anterior ha sigut llegida i publicada pel jutge que la subscriu, mentre estava constituït en audiència pública, en el dia de la seua data; de la qual cosa, hui, en done fe.   
Atés el desconeixement de l'actual domicili o residència de l'entitat demandada Milton Fernando Misnaza Novoa, de conformitat amb el que disposa l'article 497 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana, per a portar a efecte la diligència de notificació de la sentència a què es fa referència.   
Castelló de la Plana, 27 de juliol de 2010.- El secretari: Alexandre Ros Ros.